[{"text_idx": "#000001", "text": "2023ko lehen mendi irteera, Antzuola herrian egingo dugu. In\u0303igo Ramirez de Okariz bertako historiagileari eskatu diogu gida bezala aritu dadila guretzat. Eta bi aukera eskaini dizkigu, eguraldiaren arabera. Biak ala biak Antzuola herritik abiatzen direnez, bi egun lehenago erabakiko dugu nora egin, eguraldiaren arabera, esan bezala."}, {"text_idx": "#000003", "text": "Arrolako ipar aldeko igoera egingo dugu, Urkillutik eta Antxintxarditik gora. Natura aldetik bere garrantzia dauka, bertan herriko pagadi ederrenetatik pasatzeko aukera dagoelako. Arrola tontorraren azpian iturri ona dago, urte osoan ura dakarrena. Eta zer esanik ez, tontorretik ikusiko ditugun bistak eta paisaiak. Antzuolara bueltatzeko garai batean On\u0303atira zihoan bidetik egingo dugu, Urkillu aldera berriz ere. Pagoak, Arranoaitz tontorra, Korosoko iturria, ikatz-tokiak, elur-zuloak, galtzada zaharra ... ikusteko aukera."}, {"text_idx": "#000004", "text": "Ibilbide honek 12 km ditu, eta ia 700 metroko desnibela. 3,5 \u2013 4 orduko ibilbidea, gutxigorabehera."}, {"text_idx": "#000005", "text": "Antzuolako herriak badauzka inguru ederrak baita, ezezagunak eta bitxiak. Ibilbide honek hirurak betetzen ditu, eta Lizarraga eta Uzarraga auzoetan zehar egiten da. Uzarraga herritik 2 kmtara dagoen elizatea da, Gipuzkoako zaharrenetarikoa. Bera izan zen herriko lehenengo parrokia. Kondairak dio, bertako San Juan Bautista eliza tenplario jatorria duela. Gaur egun zeharo hondatuta dago. Lizarraga auzoa ezagutzeko eta Uzarraga auzoan, ezkutuan, dagoen Santa Kruz ermitaren aztarnak ezagutzeko ere ideala da. Baina polita da ere ibilbidean zehar garai bateko elizbideetatik ibiliko garelako."}, {"text_idx": "#000006", "text": "Ibilbide honek 11,5 km ditu, eta 436 metroko desnibela, zailtasun ertaineko hau ere."}, {"text_idx": "#000007", "text": "1.- Ikastaroa: Kartografia eta mendi orientazioa"}, {"text_idx": "#000008", "text": "2.- Trekking egiteak dakartzan 10 onura"}, {"text_idx": "#000009", "text": "Eguna eta ordua2023 - 01 - 27 09:00 TokiaAntzuola KategoriaMend ibilaldiak"}]